ΓΡΑΠΤΗ ΕΡΩΤΗΣΗ E-2124/00

υποβολή: Ilda Figueiredo (GUE/NGL) προς την Επιτροπή

(30 Ιουνίου 2000)

Θέμα: Στατιστικά στοιχεία σχετικά με τη χρηματοδότηση της ΚΓΠ

Λαμβάνονταςπόψη:

- την περίοδο από 1994-1999 και τα κονδύλια του προϋπολογισμού που είχαν διατεθεί για την Κοινή Γεωργική Πολιτική στο πλαίσιο του ΕΓΤΠΕ-Εγγυήσεων και ΕΓΤΠΕ- Προσανατολισμού"

- την αναμόρφωση της ΚΓΠ του 1992, στο πλαίσιο της οποίας η Ευρωπαϊκή Επιτροπή επιβεβαίωσε ότιπήρχεψηλή συγκέντρωση των ενισχύσεων της ΚΓΠ, δεδομένου ότι το 20 % των γεωργών επωφελείτο του 80 % των ενισχύσεων"

- τις τελευταίες εκθέσεις σχετικά με τη Συνοχή, όπου η Επιτροπή, πάντα στο πλαίσιο της ΚΓΠ, χρησιμοποίησε την έκφραση καθαρός χρηματοδότης αναφερόμενη, συγκεκριμένα, στην Πορτογαλία,

Θα επιθυμούσα να ζητήσω από την Επιτροπή:

1. Να δηλώσει ποία είναι τα συνολικά ποσά των δαπανών του ΕΓΤΠΕ- Εγγυήσεων και ΕΓΤΠΕ- Προσανατολισμού που όντως εκτελέσθηκαν κατά την περίοδο 1994-1999, ανά τύπο παραγωγής και ανά κράτος μέλος"

2. Να επιβεβαιώσει τον βαθμό συγκέντρωσης των ενισχύσεων που ισχύουν σήμερα σε ευρωπαϊκό επίπεδο, δηλώνοντας για κάθε κράτος μέλος ποίο είναι το ποσοστό των ενισχύσεων που καταβάλλεται στο 5 % των περισσότερο επωφελουμένων εξ αυτών αγροτών"

3. Πώς έχει ο τελικός ισολογισμός συνεισφορών που κατεβλήθησαν και ενισχύσεων που ελήφθησαν στο πλαίσιο της ΚΓΠ κατά την περίοδο 1994-1999, ανά κράτος μέλος και κατ' έτος.

Απάντηση του κ. Fischler εξ ονόματος της Επιτροπής

(7 Σεπτεμβρίου 2000)

1. Οι δαπάνες που αναλαμβάνονται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ)-τμήμα Εγγυήσεων περιέχονται ανά κεφάλαιο και ανά κράτος μέλος στους πίνακες 1-6 και η εκτέλεση των πιστώσεων ανάληψηςποχρεώσεων με κατανομή ανά έτος και ανά κράτος μέλος για το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ)-τμήμα Προσανατολισμού περιέχεται στους πίνακες 7-14. Τα έγγραφα αυτά έχουν αποσταλεί άμεσα στο Αξιότιμο Μέλος και στη Γραμματεία του Κοινοβουλίου.

Παρακαλείται το Αξιότιμο Μέλος του Κοινοβουλίου για περισσότερες πληροφορίες να ανατρέξει στις δημοσιονομικές εκθέσεις.

2. Παρακαλείται το Αξιότιμο Μέλος του Κοινοβουλίου να συμβουλευθεί την απάντηση της Επιτροπής στη γραπτή ερώτηση Ε-1766/99 του κ. Campos.(1) Η Επιτροπή επιθυμεί να επιστήσει την προσοχή του Αξιότιμου Μέλους στο γεγονός ότι το νομικό καθεστώς που διέπει την κάλυψη των κοινοτικών γεωργικών ενισχύσεων από τον κοινοτικό προϋπολογισμό και, ειδικότερα, από το τμήμα Εγγυήσεων του ΕΓΤΠΕ (κανονισμοί (ΕΟΚ) αριθ. 1258/1999 του Συμβουλίου, της 17ης Μαΐου 1999, σχετικά με τη χρηματοδότηση της κοινής γεωργικής πολιτικής(2) και (ΕΚ) αριθ. 296/96 της Επιτροπής, της 16ης Φεβρουαρίου 1996, για τα στοιχεία που πρέπει να διαβιβάζουν τα κράτη μέλη και για τη μηνιαία ανάληψη των δαπανών που χρηματοδοτούνται στο πλαίσιο του τμήματος Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) και για την κατάργηση του κανονισμού (ΕΟΚ) αριθ. 2776/88(3)) προβλέπει ευρεία εξουσιοδότηση στους οργανισμούς πληρωμής των κρατών μελών.

Ως εκ τούτου, αυτοί ακριβώς οι οργανισμοί πληρωμής (οι οποίοι εξάλλου έχουν εγκριθεί από τα κράτη μέλη κατέφαρμογή των διατάξεων του κανονισμού (ΕΚ) αριθ. 1663/95 της Επιτροπής, της 7ης Ιουλίου 1995, για τη θέσπιση λεπτομερειών εφαρμογής του κανονισμού (ΕΟΚ) αριθ. 729/70 του Συμβουλίου όσον αφορά τη διαδικασία για την εκκαθάριση των λογαριασμών του ΕΓΤΠΕ, τμήμα Εγγυήσεων(4)) είναι εκείνοι που διαχειρίζονται άμεσα τις αιτήσεις γεωργικών ενισχύσεων και, επομένως, διαθέτουν όλα τα δεδομένα σχετικά με τους δικαιούχους.

Απεναντίας, η Επιτροπή δεν διαθέτει στοιχεία για όσα ζήτησε το Αξιότιμο Μέλος του Κοινοβουλίου. Για τις ανάγκες της ως προς την άσκηση ελέγχου, η Επιτροπή λαμβάνει από τα κράτη μέλη λογιστικά δεδομένα που είναι σαφώς προσδιορισμένα στην κανονιστική νομοθεσία. Τα δεδομένα αυτά μπορεί να τύχουν επεξεργασίας ώστε να εξατομικευθούν οι δικαιούχοι των ενισχύσεων. Πάντως, οι κοινοτικές διατάξεις σχετικά με την προστασία των δεδομένων προσωπικού χαρακτήρα, οι οποίες δυνάμει του άρθρου 286 (πρώην άρθρο 213B) της συνθήκης ΕΚ δεσμεύουν τα κοινοτικά θεσμικά όργανα, δεν επιτρέπουν στην Επιτροπή να διαδίδει τις εν λόγω πληροφορίες.

3. Οι δαπάνες του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ)-τμήμα Εγγυήσεων αντιπροσωπεύουν μόνο το ήμισυ του γενικού προϋπολογισμού. Αυτό συνεπάγεται ότι από τη σύγκριση των εν λόγω δαπανών με τις συνεισφορές των κρατών μελών δεν καταδεικνύεται το τελικό ποσό που λαμβάνουν ή καταβάλλουν τα κράτη μέλη στις Κοινότητες. Πρέπει επίσης να ληφθούνπόψη οι δαπάνες των άλλων κοινοτικών θεσμικών οργάνων.

(1) ΕΕ C 303 E της 24.10.2000, σελ. 14.

(2) ΕΕ L 160 της 26.6.1999.

(3) ΕΕ L 39 της 17.2.1996.

(4) ΕΕ L 158 της 8.7.1995.